Ραν (ταινία)

Το Ραν (ιαπωνικά: 乱, διεθνώς: Ran) είναι Ιαπωνική-γαλλική επική πολεμική δραματική ταινία του 1985, σε σκηνοθεσία και μοντάζ Ακίρα Κουροσάβα. Το σενάριο γράφτηκε από τον ίδιο τον σκηνοθέτη, σε συνεργασία με τους Μασάτο Ίντε και Χίντεο Ογκούνι. Στην ταινία πρωταγωνιστεί ο Τατσούγια Νακαντάι, στον ρόλο Hidetora Ichimonji, έναν γερασμένο πολέμαρχο της περιόδου Σενγκόκου, ο οποίος για χάρη τους τρεις γιους του παραιτείται από τη θέση του ηγεμόνα. Η ταινία βασίστηκε στο θεατρικό έργο του Ουίλιαμ Σαίξπηρ, ο Βασιλιάς Ληρ, ενώ υπάρχουν και θέματα παρμένα από θρύλους του νταΐμιο Μόρι Μοτονάρι. Αυτή δεν ήταν η πρώτη φορά που ο σκηνοθέτης εμπνέεται από τον Άγγλο συγγραφεά, αφού πρώτα αυτό είχε συμβεί στην ταινία Throne of Blood. Τη μουσική σύνθεση της ταινίας τη συνέθεσε ο εξέχων μουσικός Τόρου Τακεμίτσου.

Η ταινία πρόκειται για μία συμπαραγωγή Ιαπωνίας και Γαλλίας, από τις κινηματογραφικές εταιρείες Herald Ace, Nippon Herald Films και Greenwich Film Productions, με την παραγωγή να διαρκεί πολύ καιρό, λόγω προετοιμασιών. Η αρχική ιδέα για αυτήν ταινία, ήρθε στον Κουροσάβα πολύ πριν την κυκλοφορία της, κάπου στα μέσα της δεκαετίας του 1970, όταν και διάβασε σχετικά με τον Μοτονάρι, ο οποίος είχε τρεις υπερβολικά πιστούς γιους. Ο σκηνοθέτης ωστόσο έβαλε την προσωπική του πινελιά και μετέτρεψε τους γιους σε αντιπάλους του πατέρα. Αν και όπως προαναφέρθηκε, η ταινία εμπνεύστηκε κατά πολύ από τον Βασιλιά Ληρ του Σαίξπηρ, αφού όμως είχε ξεκινήσει ο προσχεδιασμός της ταινίας.  Παρόλα αυτά, ο Κουροσάβα, συνέχισε να σκηνοθετεί, ετοιμάζοντας το Dersu Uzala (1975) και το Kagemusha (1985). 

Το Ραν ήταν η τελευταία επική ταινία του Ιάπωνα σκηνοθέτη, και έχει χαρακτηριστεί από πολλούς μία από τις σπουδαιότερες δουλειές του, καθώς και μία από τις σημαντικότερες ταινίες όλων των εποχών, παγκοσμίως και ήδη από τη στιγμή της κυκλοφορία της επαινέθηκε. Η ταινία είχε ένα μπατζετ που έφτανε τα 11 εκατομμύρια δολάρια, πόσο που την κατέστησε την ακριβότερη Ιαπωνική ταινία έως τότε. Η πρεμιέρα του έργου έγινε στις 31 Μαΐου του 1985, στο Διεθνές Φεστιβάλ Κινηματογράφου του Τόκυο, ενώ στη 1 Ιουνίου του ίδιου έτους, κυκλοφόρησε και στις ιαπωνικές κινηματογραφικές αίθουσες. Στη Γαλλία κυκλοφόρησε μερικούς μήνες αργότερα και συγκεκριμένα στις 18 Σεπτεμβρίου 1985. Η ταινία εκθειάστηκε για τις δυναμικές της εικόνες, τα χρώματα της και την ενδυματολογία, από την Έμι Γουάντα, η οποία κέρδισε μέσω της δουλειάς και Όσκαρ Καλύτερης Ενδυματολογίας, το οποίο ήταν και το μοναδικό της ταινίας.

Παραπομπές

Βιβλιογραφία

Εξωτερικοί σύνδεσμοι 
 
 Ran Script – Dialogue Transcript: A transcript of film from Drew's Script-O-Rama.
 
 
 Ran: Apocalypse Song an essay by Michael Wilmington at the Criterion Collection

Ταινίες του 1985
Ιαπωνόφωνες ταινίες
Πολεμικές δραματικές ταινίες
Ιαπωνικές ταινίες
Ιαπωνικές δραματικές ταινίες
Ιαπωνικές επικές ταινίες
Jidaigeki ταινίες
Γαλλικές ταινίες
Γαλλικές δραματικές ταινίες
Γαλλικές επικές ταινίες
Ταινίες σε σκηνοθεσία Ακίρα Κουροσάβα
Ταινίες σε σενάριο Ακίρα Κουροσάβα
Σενάρια του Χίντεο Ογκούνι
Ταινίες που κέρδισαν Όσκαρ Καλύτερης Ενδυματολογίας
Ταινίες παραγωγής Orion Pictures
Ταινίες με μουσική σύνθεση Τόρου Τακεμίτσου
Ταινίες βασισμένες σε πολλά έργα
Ταινίες βασισμένες σε θεατρικά έργα